Tur for alle hos Peder Bodil Spejderne

Kære spejdere, ledere og forældre

Så er det tid til en fed gruppetur igen og denne gang skal vi på eventyr med ”Ronja Røverdatter”.

Lørdag den 25.02.2023 kl. 10.30 – til søndag den 26.02.2023 kl. 12.00

Kan man ikke selv få sit barn eller sig selv frem og tilbage, så skriv det i tilmeldingen, så finder vi en løsning.

”Romanen handler om pigen Ronja, som vokser op blandt en røverbande, der holder til i en borg i skovene et sted i Skandinavien i den tidlige middelalder. Hun er røverhøvdingen Mattis´s eneste barn og forventes at overtage ledelsen af banden en dag. Deres borg, Mattisborgen, blev splittet i to af lynet, den nat Ronja blev født. Snart efter slår en anden røverbande ledet af Borka sig imidlertid ned på den anden side, hvilket giver anledning til mange stridigheder. En dag møder Ronja drengen Birk, der er Borkas eneste søn, ved spalten mellem de to dele af slottet. Han er det eneste andet barn, hun nogensinde har mødt, og derfor er hun ked af, at han er en Borka. Han udfordrer hende til en leg, hvor de hopper over spalten, og som først slutter, da han næsten falder ned. Ronja redder ham, og Birk føler sig knyttet til hende.

Den efterfølgende vinter er lang og kold, og selvom Mattis' røvere har det godt, så sulter deres modstandere på den anden side. Ronja bringer mad til Birk gennem en hemmelig passage. De bliver nære venner, men ved, at de ikke kan fortælle deres familier det. Senere det år redder Birk Ronja fra at blive taget til fange af hekse, men ender selv med at blive fanget af Mattis. Ronja overgiver sig selv til Borka, så de to børn må udveksles, men det fører til, at hun falder i unåde hos sin far, der nægter at anerkende hende som sin datter. Birk og Ronja stikker derefter af ud i skoven. Til slut opgiver deres familier stridighederne, og alle bliver genforenede.”

Om søndagen afholder vi grupperådsmøde/generalforsamling og alle forældre er meget ønsket og velkomne. Der kommer særskilt indbydelse ud. Mens forældre og voksne i gruppen er til mødet, er der fastelavns tøndeslagning udenfor for spejdere og søskende. Alle spejdere fra 15 år og op er mere end velkommen til grupperådsmødet.

***Så medbring endelig udklædning – måske giver det en præmie 😊***

Forældre er meget velkomne til at deltage på turen, der vil dog være en lille egenbetaling på 30 kr.

Prisen er 130 kr. pr. spejder og dækker udgifter til mad, materialer, leje af hytten, forbrug og løse udgifter.

Tilmelding senest 21. februar 2023 via hjemmesiden.

Overnatning vil for Frø, Spire og Kviste foregår inde på farmen. Troppen vil sove separat i træhytte.

Spørgsmål rettes til Thomas på 29 66 62 50 eller thomas@naestvedspejder.dk

Med røverhilsen Thomas og Tina – på vegne af Peder Bodil Spejderne